alexandrainst/scandi-wiki huggingface dataset:
Effusjon

Effusjon er lekkasje av gass gjennom en liten åpning. I prosessen strømmer individuelle molekyler gjennom åpningen uten å kollidere med andre molekyler. Dette skjer om diameteren på hullet er langt mindre enn midlere fri bane for molekylene. Ifølge Grahams lov er raten gassen effunderer (for eksempel hvor mange molekyler som passerer gjennom hullet per sekund) avhengig av molekylvekten. Gasser med lav molekylvekt effunderer raskere gjennom gasser med høy molekylvekt. For to gasser med samme temperatur  (og samme spesifikke varme), og dermed samme kinetiske energi er kvadratisk middelverdi av molekylfarten, , til hver gass gitt med denne ligningen.

der  er Boltzmannkonstanten. Lettere molekyl har dermed høyere fart. Dette fører til at flere molekyler passerer gjennom hullet per tidsenhet. Dette er grunnen til at en ballong fylt med hydrogen, som har lav molekylvekt, slipper ut gassen raskere enn en lik ballong fylt med oksygen, som har høyere molekylvekt.

Referanser

Eksterne lenker 
 Grahams lov

Fysikalsk kjemi
Gasser
Gunn Engelsrud

Gunn Engelsrud (født 30. desember 1951) har vært ansatt som professor ved Norges idrettshøgskole. Hun er spesialist på kvalitativ forskning og fenomenologi. Tok sin doktorgrad ved Det samfunnsvitenskapelige fakultet ved Universitetet i Oslo i 1992 i pedagogikk.

Eksterne lenker 

 Gunn Engelsruds ansattprofil på NIH.

Professorer ved Norges idrettshøgskole
Fødsler i 1951
Kirsti Pedersen Gurholt

Kirsti Pedersen Gurholt (født 5. november 1953) er professor ved Seksjon for kroppsøving og pedagogikk ved Norges idrettshøgskole. Hun er spesialist på friluftsliv og idrettspedagogikk. Tok sin doktorgrad ved Norges idrettshøgskole med tittelen «Det har bare vært naturlig! Friluftsliv, kjønn og kulturelle brytninger.»

Eksterne lenker 

Professorer ved Norges idrettshøgskole
Fødsler i 1953
Bjørn Sagstad

Bjørn Sagstad (født 9. oktober 1968) er en norsk dirigent.

Sagstad har sin utdanning fra Royal Northern College of Music, NTNU, Universitetet i Tromsø og Griegakademiet.

Sagstad har jobbet med flere av de nordiske symfoniorkestrene, og de fleste profesjonelle militærkorpsene i Norge og Sverige.

Han har mottatt førstepris i Nordisk dirigentkonkurranse og vært finalist i Norsk operadirigentkonkurranse.

Sagstad har dirigert både Manger Musikklag og Eikanger-Bjørsvik Musikklag i forbindelse med europamesterskap for brassband.

Referanser

Eksterne lenker 
 Bjørn Sagstads nettsider

Norske dirigenter
Fødsler i 1968
Thomas Rimul

Thomas Rimul (født 5. januar 1972) er en norsk dirigent.

Rimul har sin utdannelse fra Norges musikkhøgskole hvor han i 1998 avla diplomeksamen i direksjon.

Rimul er kunstnerisk leder for Ensemble Ernst og har også arbeidet med flere andre sinfoniettaer i Norden. Siden 2011 er han sjefdirigent for Arktisk Sinfonietta i Tromsø.

Rimul har vært gjestedirigent for flere av de norske symfoniorkestrene og dirigerer jevnlig de profesjonelle blåseorkestrene. Han har vært ansvarlig for urfremføring av over 120 verk. Thomas Rimul har undervist ved Norges musikkhøgskole og har hatt et toårig stipendiat ved Universitetet i Stavanger. Han har også vært med i prosjektet «Transposisjon», hvor han flere ganger har dirigert Vietnams nasjonale symfoniorkester og undervist vietnamesiske dirigenter.

Rimul har gitt ut plater med Ensemble Ernst, Bodø Sinfonietta, Kringkastingsorkestret og flere av militærkorpsene. Han er også en ettertraktet dirigent for amatørkorps og har blant annet to NM-titler for janitsjarkorps med Vestre Aker Musikkorps.

Eksterne lenker 
 Thomas Rimuls hjemmeside

Norske dirigenter
Terje Hellerud

Terje «Henger'n» Hellerud (født 25. september 1939) er en tidligere ishockey- og fotballspiller som spilte for Vålerenga. 

Han vokste opp i Jordalgata 5, og gikk på Vålerenga skole. Foreldrene hans var pinsevenner og ønsket ikke at sønnen skulle bruke så mye tid på idretten.

Han debuterte på VIFs ishockeylag i 1954, og ga seg først i 1974. På A-laget i fotball debuterte han i 1957, og var med til 1977. Han ble regnet som en av Norges beste spillere, både på isen og gressbanen. 

Han arbeidet på Tiedemanns Tobaksfabrik, og senere på Toro fabrikker, og ble senere drosjeeier på slutten av 1980-årene fram til 2001.

Senere begynte han å arbeide som altmulig-mann i VIF på Vallhall fram til han ble pensjonert fra jobben i 2006.

Referanser

Eksterne lenker 
 Portrettet: Terje Henger´n Hellerud på jarlesvifstatistikk.piczo.com
 KNUSE BRANN: En ekte ambassadør i eget reir på www.klanen.no

Norske ishockeyspillere
Norske fotballspillere
Norgesmestere
Ishockeyspillere for Vålerenga
Fotballspillere for Vålerenga Fotball
Fødsler i 1939
Atte Katte Noa

Atte Katte Noa er en norsk pedagogisk TV-serie for barn med musikalske innslag som gikk på NRK-TV fra 1988 til 1989. Målgruppen var barn mellom tre og åtte år.

Programledere 
 Sonja Westrheim (1988)
Per Inge Torkelsen
Renie Thorleifsson
Trond Brænne 
Astrid Overaa
Steinar Ofsdal 
Gudny Hagen
Tone Hulbækmo
Hans Fredrik Jacobsen
Marianne Mørk
Vibeke Sæther

Referanser

Eksterne lenker
Episodene på NRK Nett-TV

NRK Barne-TV
Norske TV-serier fra 1980-årene
Norske barneprogrammer på TV
TV-produksjoner på NRK
Horten Roklubb

Horten Roklubb er en roklubb i Horten, stiftet 11. juni 1930.

Opprettelse av klubben kom til som en del av Norges Roforbunds planer for å etablere en regattabane i Horten indre havn. Det var da behov for en lokal klubb til å drifte banen og arrangere regattaer der.

Kjente utøvere 
Rolf Thorsen – Verdensmester og OL-medaljør.
Olaf Tufte – Olympisk og verdens- mester.
Kjetil Borch – Olympisk deltager.

Eksterne lenker 
 Roklubbens hjemmeside

Roklubber i Norge
Idrettslag i Horten
Idrettslag etablert i 1930
1930 i Norge
Napuren

Napuren er et fjell på grensa mellom Valle i Agder og Tokke og Fyresdal kommuner i Vestfold og Telemark. Fjellet ligger like sør for fylkesvei 45.

Toppen når  meter over havet, og er dermed det høyeste punktet i Fyresdal. Primærfaktoren er 460 meter, sadelpunktet er ved vannskillet og fylkesgrensa mellom Bjørnevatn og Kjønnesviksvatn. Sekundærfaktoren er knapt 6 kilometer, målt mot samme høyde på Spafjell i nord.

Toppen er enkel å bestige, eksempelvis via Kuskardet.

Referanser 

Fjell i Vestfold og Telemark
Fjell i Valle
Fyresdals geografi
Fjell i Tokke
Fjell over 1000 meter
Tønsberg Seilforening

Tønsberg Seilforening (stiftet i 1888) er en seilforening fra Tønsberg, som har base på Fjærholmen på sydspissen av Føynland i Færder kommune. Seilforeningen arrangerer hvert år nasjonale regattaer.

Kjente medlemmer
Linda Cerup-Simonsen (Andersen) med seier fra seiling under Sommer-OL 1992.

Eksterne lenker 
 

Seilforeninger i Norge
Idrettslag i Tønsberg
Idrettslag etablert i 1888
1888 i Norge
Sport i Færder
Sjøfart i Vestfold og Telemark
Føynland
Artikler i sjøfart-prosjektet
Nilmar Janbu

Nilmar Oscar Charles Janbu (født 23. august 1921 på Bjørnsund i Fræna kommune i Romsdal i Møre og Romsdal, død  4. januar 2013 i Trondheim) var en norsk geotekniker.

Han var sivilingeniør fra NTH fra 1947, og M.Sc. fra Harvard i 1949. Han tok doktorgraden (Doctor of Science) ved Harvard i 1954 under veiledning av Karl von Terzaghi og Arthur Casagrande, med avhandlingen «Stability analysis of slopes with dimensionless parameters».

Etter hjemkomst til Norge ble han i 1961 utnevnt som professor ved NTH, og var en sentral person i utviklingen av geoteknikken både i Norge og internasjonalt.Arbeid

Han har utgitt en lærebok i geoteknikk, og tallrike internasjonale publikasjoner. Han har også bidratt sterkt til popularisering av geoteknikk.

I 1985 ble Janbu invitert til å holde Rankine-forelesningen i regi av Den britiske geotekniske forening. Han valgte å snakke om sitt arbeid om fundamentering av offshorekonstruksjoner («Soil models in offshore engineering»). I sin takketale til Janbu sa professor N. E. Simons blant annet:«He is not only an outstanding exponent of the analytical method in soil mechanics, but he also combines this with sound judgement based on practical experience.... Professor Janbu has not only made an exceptional contribution to the practice of geotechnical engineering, but he is also a dedicated teacher.»Janbu var æresmedlem i Norsk Geoteknisk Forening.

Utvalgte publikasjoner 
 Janbu, Nilmar (1970): Grunnlag i geoteknikk. Trondheim: Tapir. ISBN 9788251905190
 Janbu, Nilmar (1985): «Soil models in offshore engineering», Géotechnique, 35, 241–281.  (Rankine-forelesningen)

 Janbu, N., Nestvold, J., Røe, Ø. og Sveian, H. (1993): «Geologi—geoteknikk. Leirras—årsaksforhold og rasutvikling» i: Walberg, Ø. (1993): Verdalsboka, Ras i Verdal, bind B. Verdal kommune.
 Sveian, H., Janbu, N., Nestvold, J., Røe, Ø. og Skjelstad, L. (2002): «Leirras, sett fra en geologisk og geoteknisk synsvinkel» i: Husbyn, G. og Skjelstad, L. (red.) (2002): Bygda og raset. Leirras i Skjelstadmark og Hegra. Hegra Historielag. ISBN 82-996380-3-8.

Familie 
Nilmar Janbu var far til legen Torunn Janbu, som i perioden 2005–2011 var president i Den norske legeforening.

Referanser

Eksterne lenker 
 Om Nilmar Janbu i Norsk biografisk leksikon
 Expert på leirgrunn, GEMINI, 1994
 The geotechnical hall of fame 
 Minneord fra Norges Geotekniske Institutt, engelsk versjon
 Minneord fra Norges Geotekniske Institutt, norsk versjon
 

Geoteknikk
Norske ingeniører
Professorer ved NTH
Professorer ved NTNU
Orango

Orango er et norsk rockeband fra Oslo bestående av Helge Bredeli Kanck (gitar og vokal), Hallvard Gaardløs (bass and vokal) og Trond Slåke (trommer og vokal).  

Bandet ble opprettet i 1999, og debuterte med albumet Villa Exile i 2004. Etter en lang pause gjorde de deretter comeback med Confessions i 2011, og oppfølgerne Colonial Militia Vol. 1 (2012) og Colonial Militia Vol. 2 (2013).

Bandet selv betrakter sin musikk som Rock, Southern Rock, Classic Rock og Blues Rock.

Diskografi

Album
 Villa Exile (2004)
 Confessions (2011)
 Colonial Militia Vol. 1 (2012)
 Colonial Militia Vol. 2 (2013)
 Battles (2014)
 The Mules of Nana (13. januar 2017)
 Evergreens (30. november 2018)

EP
 Mind And Money (2000)
 Something Good (2004)

7"
 Hard Headed Woman/Thin Red Line (2011)
 Endless Harbours / The Hard Working Union Railroad Man (2011)
 Battlefield (2014)

Medlemmer
Helge Bredeli Kanck – gitar/vokal
Hallvard Gaardløs  – bass/vokal
Trond Slåke – trommer/vokal

Referanser

Eksterne lenker 
 
 Orango på Facebook
 Orango på YouTube

Norske musikkgrupper
Band etablert i 1999
Den ukrainske ortodokse kirke

Den ukrainsk-ortodokse kirke er én av de to største kirkene i Ukraina og én av flere som gjør krav på navnet ukrainsk-ortodoks. Den ser på seg selv som en autokefal ortodoks kirke.

Den ukrainsk-ortodokse kirke angir å ha 3700 menigheter. Medlemstallet er noe usikkert, men meningsmålinger antyder at 31 % av den ukrainske befolkningen er tilhengere av Kyiv-patriarkatets ukrainsk-ortodokse kirke. Dermed er den noe større enn Moskva-patriarkatets ukrainsk-ortodokse kirke.

Kirka er best representert i de vestlige og sentrale delene av Ukraina. Som liturgisk språk brukes for det meste ukrainsk. I de to russiske bispedømmene brukes gammelkirkeslavisk, i diasporaen brukes også lokale språk (bl.a. gresk og engelsk).

Struktur 
Ukrainsk-ortodokse kirke består av 45 eparkier (bispedømmer) i Ukraina:
 Dnipropetrovsk og Kryvyj Rih eparki
 Donetsk og Mariupol eparki
 Ivano-Frankivsk og Halytsj eparki
 Kharkiv og Bohodukhiv eparki
 Kherson og Taurida eparki
 Khmelnytskyj og Kamjanets-Podilskyj eparki
 Kyiv eparki (patriarkens formelle eparki)
 Kropyvnytskyj og Holovanivsk eparki
 Luhansk og Starobilsk eparki
 Lutsk og Volhynia eparki
 Lviv og Sokal eparki
 Mykolajiv og Bohojavlensk eparki
 Odessa og Balta eparki
 Poltava og Krementsjuk eparki
 Rivne og Ostroh eparki
 Simferopol og Krim eparki
 Sumy og Okhtyrka eparki
 Ternopil og Kremenets eparki
 Tsjerkasy og Tsjyhyryn eparki
 Tsjernihiv og Nizjyn eparki
 Tsjernivtsi og Bukovina eparki
 Uzjhorod og Transkarpatia eparki
 Vinnytsia og Bratslav eparki
 Zaporizjzjia og Melitopol eparki
 Zjytomyr og Ovrutsj eparki

Historie 
For historia til den ukrainsk-ortodokse kirke før 1992 se metropolitten av Kyiv.

Må oppdateres i forhold til at kirken ble godkjent av det økumeniske patriarkat som en kanonisk godkjent selvstendig kirke i 2019

Metropolitten 
 Epifany (2018–d.d.)

Eksterne lenker 
  (ukrainsk, russisk, engelsk)

Ukrainsk-ortodoks, Kiev
Friidrett under Sommer-OL 1912 – Kulestøt tohånds menn

Kulestøt med begge hendene for menn var en av sju kastøvelser i friidrett under Sommer-OL 1912 i Stockholm. Det var eneste gangen som kulestøt med begge hendene var med på det olympiske programmet. Sju deltakere fra fem nasjoner deltok i kulestøtkonkurransen som ble avviklet 11. juli 1912. Utøverne hadde tre støt med høyre hånd og tre støt med venstre og de tre beste fikk ytterligere tre pluss tre støt.

Resultater

Kilder
 sports-reference.com 
 
  

Kulestøt tohånd herrer
Kulestøt
DatPiff

DatPiff er et nettsted eid av Idle Media Inc. som har spesialisert seg på distribusjon av mixtaper innen hiphop- og rap-musikk. Nettstedet ble lansert i 2005, og har hovedkontor i Leesport i USA.

Mange populære rappere og hiphop-artister har sluppet mixtaper på nettstedet, som for eksempel Lil Wayne, 50 Cent, Rick Ross, Drake, Young Buck, Tyga, Wiz Khalifa, Fabolous, Mac Miller, Jadakiss og Meek Mill. Totalt har de mest populære mixtapene blitt lastet ned nesten 20 millioner ganger, og den mest populære utgivelsen, som er Dreamchasers 2 av Meek Mill, har nesten blitt lastet ned 4 millioner ganger.

DatPiff har fått store sponsoravtaler med selskaper som Nike og VH1.

Virkemåte
Et viktig trekk med nettstedet er at også uregistrerte brukere kan få laste ned noen gratis mixtaper dersom tapen er sponset, som vil si at enten artisten eller plateselskapet har tatt kostnadene for det. Registrerte brukere kan gratis laste ned et begrenset antall ikke-sponsede mixtaper hver dag, eller betale for ubegrenset nedlastning. Både registrerte og uregistrerte brukere kan streame alle mixtapene.

Man kan enten registrere en artist- eller fan-konto, hvor den største forskjellen er at artister kan laste opp arbeidet sitt, mens fans bare kan lytte til resultatene.

DatPiff har applikasjoner for iOS, Android, Windows Phone 7, BlackBerry, og Palm WebOS.

Pressedekning og anerkjennelse
Forbes skrev i 2011 en artikkel at den raske veksten til nettstedet samt alle de store artistnavnene de hadde fått med seg var egnet til å skape misunnelse hos alle som prøvde å bygge opp lignende nettsteder.

Referanser

Eksterne lenker 
 

Selskaper fra USA
Nettsteder
Sten Sture Skaldeman

Sten Sture Skaldeman (født 1942) er en svensk forfatter av helse- og kostholdsbøker, foreleser og kostholdsdebattant. Skaldeman skapte overskrifter i kostholdsdebatten med boken Spis deg ned i vekt (Forlaget Lille Måne, 2005) og deltok i en rekke TV-debatter der han utfordret de etablerte ernæringsmyndigheter. Skaldeman er medutgiver av det svenske LCHF-magasinet (2010-2020), et magasin som utelukkende skrev om lavkarbo og helse. Han har anbefalt LCHF og lavkarbokosthold siden 2003, og forelest i mange norske byer, sammen med blant annet den svenske legen Annika Dahlqvist.

Bibliografi 
 GI-null!
 Sten Sture Skaldemans kokebok
 Spis deg ned i vekt – uten å sulte! 
 Hvorfor går jeg ikke ned i vekt?

Eksterne lenker  
 
 Forfatterside på forlaget Lille Måne
 Frankenstein som matekspert, Sten Sture Skaldemans innlegg i debatten om lavkarbo i Aftenposten 6.6.06

Norske sakprosaforfattere
Rosendalsbanen

Rosendalsbanen eller Brandbu stadion er et kombinert idrettsanlegg for fotball, friidrett og skøyter i Brandbu i Innlandet. Anlegget ble etablert i 1960/61 for hurtigløp på skøyter. I 2011 ble anlegget bygget ut med en ny friidrettsbane. Den nye løpebanen fikk det røde kunststoffdekket polytan fordelt på seks løpebaner i rundbaner og åtte på den østlige-langsiden. På den gamle banen blir det hvert år lagt skøyteis, og på indre bane er det ishockey-aktivitet om vinteren. 

Det ligger en fotballbane av grus og en av gress inntil den gamle banen. 

Anlegget er hjemmebane for Brandbu Idrettsforening og tidligere Gran Idrettslag. Gran Idrettslag har fått ny hjemmebane på Gran idrettspark. 

Nord for banen ligger nye Brandbu barneskole som bruker banen i undervisningen. I tilknytning til stadionet ligger også Granshallen. Garderobene i hallen fungerer også som garderober for stadionet. Nedenfor stadionet ligger nye Brandbu ungdomsskole som skoleåret 2016/2017 er stengt for oppussing, men som ellers også bruker stadionet i undervisningen. 

Banemester er Bjørn Egge.

Arrangement 
 EM på skøyter 1973, damer
 Allround-NM 1967, damer inkl. også junior-NM for damer.
 Allround-NM 1972, damer inkl. også junior-NM for damer.
 Allround-NM 1975, herrer.
 Enkeltdistanse-NM 1990 for både damer og herrer.
 Maraton-NM på skøyter 1991.
 Juniorlandskamp på skøyter for herrer i februar 1969 mellom Norge – Sverige – Finland.

Det ble også arrangert et internasjonalt løp, tirsdagen drøye uken etter Allround-NM i 1967 med kjente løpere, den gang: Dianne Holum (USA), Keiichi Suzuki (JPN), Johan Lind (NOR) og Ivar Eriksen (NOR).

Referanser

Eksterne lenker 
 
 
 
 
 Stadionanlegg hos friidrett.no
 Rosendalsbanen på gammel.gran.kommune.no
 Rosendalsbanen (skøyter) på kkd-http01.osl.basefarm.net

Idrettsanlegg i Innlandet
Sport i Gran
Friidrettsarenaer i Norge
Fotballstadioner i Norge
Skøytearenaer i Norge
Byggverk fullført i 1960
Artikler i skøytesportprosjektet
Byggverk i Gran
Tomas Kral

Tomás Kral (født 29. mai 1989 i Banská Bystrica) er en slovakisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Kral har cerebral parese, begynte med boccia i 2003, og debuterte internasjonalt ved EM i boccia 2005.

Karriere 
Kral debuterte internasjonalt ved EM i boccia 2005 i portugisiske Póvoa de Varzim. Der kom han på 25.-plass i den individuelle konkurransen. Året etter deltok han ved VM i boccia 2006 i Rio de Janeiro, der han kom på 21.-plass. Her kom Slovakia på 8.-plass i lagkonkurransen. Han kom på 33.-plass ved World cup i boccia 2007, og i 2007 var han rangert som nummer 24 i verden i klassen BC2.

Ved EM i boccia 2009 kom han på 5.-plass, etter tap 2-3 for spanske Manuel Martín i kvartfinalen. Slovakia endte på 8.-plass i lagkonkurransen i dette mesterskapet. Han kom på 4.-plass ved VM i boccia 2010, etter å ha tapt 3-5 for canadiske Adam Dukovich i bronsefinalen. I lagkonkurransen kom Slovakia på 18.-plass. Etter sølv ved Europacupen 2011, der Dan Bentley vant finalen, og 21.-plass ved Verdenscupen 2011 lå han på 6.-plass på verdensrankingen ved utgangen av 2011.

Ved Paralympiske sommerleker 2012 i London deltok han i den individuelle konkurransen. Her ble han imidlertid slått ut av Frantisek Serbus i 1/16-finalen.

Utmerkelser 
 2011 - Årets para-utøver, Banska Bystricai

Referanser

Eksterne lenker 
 Profil hos IPC
 London 2012 - Tomas Kral
 London 2012 - Athletics - Boccia (resultater PL 2012)

Slovakiske bocciaspillere
Slovakiske handikappidrettsutøvere
Deltakere for Slovakia under Paralympiske sommerleker 2012
Personer fra Banská Bystrica
Fødsler i 1989
Votnevatni

Votnevatni er en regulert innsjø 590 moh i Fyresdalsheiane, Telemark. Vatnet er magasin for Finndøla kraftverk, med reguleringshøyde 23 meter mellom 567 moh og 590 moh. Før reguleringen var her flere mindre vatn, blant annet Midtvatn, som nå har flytt sammen. Vatnet har tilløp fra Hovvatn, men får også overført vannet fra Øyuvsvatn, Øysævatn, Ulvsvatn og Klepsvatn.

Det naturlige inn- og utløpet er gjennom elva Finndøl, men en stor del av vannføringen overføres i tunnel via Gausvatn til Finndøla kraftverk ved Fyresvatnet.

Referanser

Eksterne lenker 

Innsjøer i Fyresdal
Reservoarer i Vestfold og Telemark
Arendalsvassdraget
En som deg

En som deg er en norsk-finsk film fra 2013. Den ble regissert av Eirik Svensson, og var hans første spillefilm. Hovedrolleinnehavere er Espen Klouman Høiner og Pamela Tola.

En som deg skildrer en finsk-norsk kjærlighetshistorie og fokuserer på å vise øyeblikkene som fører til at to mennesker blir kjent med hverandre, bygger et forhold og bryter opp. Skuespillerne har gjennom en åpen prosess vært med på å forme rollene de spiller.

For filmen vant Espen Klouman Høiner Kanonprisen 2013 i klassen beste mannlige hovedrolle mens  var nominert i klassen beste klipp.

Opptakene til filmen ble gjort i Oslo, Helsingfors, Istanbul og Berlin.

Referanser

Eksterne lenker 
 

Filmer fra 2013
Norske filmer fra 2010-årene
Finske dramafilmer
Romantiske dramafilmer
Norske romantiske filmer
Filmer med vinnere av Kanonprisen‎
Vitenskapsåret 1966

Vitenskapsåret 1966 er en oversikt over hendelser, prisvinnere, fødte og avdøde personer med tilknytning til vitenskap i 1966.

Hendelser

Astronomi og romfart 
 31. januar - Den niende Lunasonden lander på Månen .
 24. september - Esrange, den første permanente basen på svensk jord for sivile forskningsraketter, blir innviet ved Vittangiälven nord for Kiruna.
 ukjent dato - Den sovjetiske romsonden Venera 3 passerer Venus .
 ukjent dato - Cirka 1 000 meteorer per sekund beveger seg mot Jorden, og noen tilskuere beskriver det hele som et snøfall .

Biologi 
 ukjent dato - De første levende eksemplarer av en Mountain Pygmy Possum (Burramys parvus), Australias eneste virkelige nattdyr blant pungdyrene, tidligere bare kjent fra fossiler, oppdages.

Matematikk 
 ukjent dato - Chen Jingrun publiserer Chen's sats.

Medisin 
 22. mars - Ved hjelp av hjerte-lungmaskin ved Lunds lasarett reddes livet til en 60-årig mann som er blitt funnet dypt bevisstløs og nedkjølt til 21,7 grader.
 ukjent dato - Sannsynligvis dette året, vender en person tilbake til Haiti fra Kongo, som antas å være den første som brakte med seg hiv til Amerika.

Teknologi 
 ukjent dato - California i USA blir først i verden med å kreve rensing av avgasser fra biler fra og med denne årsmodellen.

Meteorologi 

 Rossbypriset blir opprettet.

Prisvinnere 
 Copleymedaljen: Lawrence Bragg
 Darwinmedaljen: Harold Munro Fox
 Fieldsmedaljen: Michael Francis Atiyah, Paul Joseph Cohen, Alexander Grothendieck og Stephen Smale
 Nobelprisen:
 Fysikk: Alfred Kastler
 Kjemi: Robert Mulliken
 Fysiologi/medisin: Peyton Rous, Charles B. Huggins
 Turingprisen: Alan Perlis
 Wollastonmedaljen: Francis Edward Shepard

Fødsler 
 3. mars – Patrik Norqvist, svensk fysiker

Dødsfall 
 2. november – Peter Debye, nederlandsk kjemiker. som ble tildelt Nobelprisen i kjemi i 1936 (født 1884)
 2. desember – Luitzen Egbertus Jan Brouwer, nederlandsk matematiker (født 1881)

Referanser

Eksterne lenker
Vitenskapsåret 1967

Vitenskapsåret 1967 er en oversikt over hendelser, prisvinnere, fødte og avdøde personer med tilknytning til vitenskap i 1967.

Hendelser

Astronomi og romfart 
 9. november - Den første testflygningen av en Saturnus V-rakett gjennomføres.
 ukjent dato - Astronomer finner for første gang strålingskilden til et svart hull .

Fysikk 
 ukjent dato -  Den første fysikkolympiaden arrangeres i Warszawa i Polen.

Matematikk 
 ukjent dato - Errett Bishop publiseres Foundations of Constructive Analysis.

Teknologi 
 13. februar - Amerikanske forskere oppdager Madrid Codices av Leonardo da Vinci på Spanias nasjonalbibliotek.
 ukjent dato - NSU Ro 80, verdens første serieproduserte bil med wankelmotor, lanseres.

Meteorologi

Prisvinnere 
 Bigsbymedaljen: Frank Harold Trevor Rhodes 
 Copleymedaljen: Bernard Katz
 Davymedaljen: Vladimir Prelog
 Ingenjörsvetenskapsakademien deler den store gullmedaljen til Gunnar Sundblad
 Nobelprisen: 
 Fysikk: Hans Bethe
 Kjemi: Manfred Eigen, Ronald Norrish, George Porter
 Fysiologi/medisin: Ragnar Granit, Haldan Keffer Hartline, George Wald
 Sylvestermedaljen: Harold Davenport
 Turingprisen: Maurice Wilkes
 Wollastonmedaljen: Edward Crisp Bullard

Fødsler 
 24. februar – Brian Schmidt, australsk-amerikansk astrofysiker, nobelprisvinner

Dødsfall 
 27. januar –
 Edward White, amerikansk astronaut (født 1930)
 Roger Chaffee, amerikansk astronaut (født 1935)
 Virgil Grissom, amerikansk astronaut (født 1926)
 11. mars – Walter A. Shewhart, amerikansk fysiker (født 1891)

Referanser

Eksterne lenker